OpenLLM-France/wikimedia huggingface dataset:
# Vis plastica

Vis plastica, naturak fosilak sortzen zituela uste izanaren ondorioz, hark, fosilak sortzeko erabiltzen zuen indar moldeatzailea da. Hau da, materia inorganikoak (adb. buztinak) materia organikoa (adb. marraskiloa) imitatzeko tendentzia duela defendatzen zuen teoria, Avicena mediku arabiarrak Erdi Aroan sortua fosilen esistentzia azaltzeko.
XIX. mendean, Charles Darwinen aurreko eboluzioaren teoriek, kreazionismo eta fixismoaren defendatzaileen aurrean froga sendoak erakusten zituzten: fosilak. Honen aurrean, teoria ezberdinak proposatu ziren, horietatik landuena, Georges Cuvierren katastrofismoa.
Vis plastica teoria, askoz inuxenteagoa da, soilik, fosilak, naturaren kutixiak zirela uste zuen, izaki bizidunak izatea simulatzen zuten harriak, kimera ezinezkoak. Teoria honek ez zuen defendatzaile askorik izan zientzialarien artean, erraz gezurtatu baitzitekeen, batzuk, egungo objektuak irudikatzen zituzten fosilak sortuz defendatzen saiatu ziren arren, naturaren kutixia frogatzeko, laster asko argitara eman zen trikimailua.

## Kanpo estekak

* Datuak: Q2881697
# Visa Inc.

Visa Inc. finantza zerbitzuen multinazionala da, Foster Cityn (Kalifornia) egoitza duena. Funtsen transferentzia elektronikoak errazten ditu mundu osoan, batez ere kreditu-txartelen, zordunketaren, aurreordainketaren, opariaren eta Visa markako diru-zorroaren bidez. Visak ez du txartelik jaulkitzen, ez du krediturik ematen eta ez du kontsumitzaileentzako tasa eta tarifarik ezartzen; areago, finantza-erakundeei Visa markako ordainketa-produktuak ematen dizkie, ondoren bezeroei kreditu-, zordunketa-, aurreordainketa- eta eskudirua eskuratzeko programak eskaintzeko erabiltzen dituztenak.
Izena Visa International Service Association akronimo errekurtsibotik dator.

## Kanpo estekak

* Datuak: Q328840
* Multimedia: Visa Inc. / Q328840
# Txillardegi (murala)

Txillardegi murala 2018an Txillardegiren omenez Donostiako Gaskoina plazan (Txillardegi plazan) jarri zen horma-irudia da.
Horma-irudian azaltzen den "Euskaldunon aberria euskara da" leloa Txillardegirena da, eta Sabino Aranaren esaldiaren ("Euskadi euskaldunon aberria da") parafrasia da.
Mikel Herrero artista izan zen irudiaren egilea, Donostiako Antigua auzoan Imanol Larzabalen omenez ere beste horma-irudi bat egina zuena.
2018ko urtarrilaren 14an inauguratu zen horma-irudia, Txillardegiren heriotzaren 6. urteurrenean. Bertan parte hartu zuten Ibon Sarasola euskaltzainak, Joxe Manuel Odriozola soziolinguistak, eta Beñat Gaztelumendi bertsolariak. Euskara batua sortzeko Txillardegik egin zuen lan erraldoia aitortu zuten.
| « | Egundoko lana egin zuen; euskaldungoaren historian egin den gauzarik inportanteena ziur aski Txillardegiri zor diogu. Hori baino gehiago ezin da esan. Euskararen historian gauza bat baldin badago fundamentala, beste gauza guztiak baino axola gehiago duena, estandarra sortu izana da: euskara batua. Aitzindaria eta egilea Txillardegi izan zen. Koldo Mitxelenak egin zuen Txillardegiren proposamena onartu, iruzkin batzuk egin, eta biribildu. Baina oinarria Txillardegirena da, eta ez dago hori baino gauza inportanteagorik | » |
| —Ibon Sarasola |||

## Erreferentziak

* ↑ Erostarbe Leunda, Gorka. (2018-01-13). «Ofiziala da iristen ez den aitortza» berria.eus (Berria) (Noiz kontsultatua: 2018-01-14).
* ↑ Txillardegi - Wikiquote. (Noiz kontsultatua: 2018-01-14).
* ↑ Txillardegiren omenezko horma irudia, Antiguan. Berria TB (Noiz kontsultatua: 2018-01-15).

## Ikus, gainera

* Txillardegi
* Txillardegi etxea
* Txillardegi Plaza (Donostia)
* Txillardegi-Hausnartu sariak
* Txillardegi Liburutegia (bertsoak)
* Graffitiak
* Ipar Irlandako muralak

## Kanpo estekak

* Datuak: Q47358884
# Txilinporta mokolodi

Txilinporta mokolodia (Podilymbus podiceps) Podilymbus generoko animalia da. Hegaztien barruko Podicipedidae familian sailkatua dago.

## Erreferentziak

* ↑ (Ingelesez)BirdLife International (2012) Species factsheet. www.birdlife.org webgunetitik jaitsia 2012/05/07an
* ↑ (Ingelesez) IOC Master List

## Ikus, gainera

* Podilymbus
* Podicipedidae

## Kanpo estekak

* World Bird Names
* Datuak: Q579718
* Multimedia: Podilymbus podiceps / Q579718
* Espezieak: Podilymbus podiceps
# Txilintxo

Txilintxo James Matthew Barrie idazleak sortutako pertsonaia da. Txilintxo Peter Pan-en maitagarria da. Nahiz eta batzuetan lotsagabe eta mendekatia izan, beste batzuetan adeitsu eta atsegina da. Dirudienez, sentimendu erromantikoak ditu Peter Pan-enganako.
Txilintxok, James Matthew Barrieren beste maitagarri batzuek bezala, lor dezake beste batzuek hegan egitea bere hautsa astintzen badu.
Barrieren maitagarriak besteen sinesmenaren beharrean daude. Hilzorian badaude, bizirik atera daitezke jendeak haiengan siniesten badute.

## Kanpo estekak

* Datuak: Q853847
* Multimedia: Tinker Bell / Q853847
# Txilinporta lepabeltz

Txilinporta lepabeltza (Podiceps nigricollis) podicipedidae familiako ur-hegaztia da, aintziratan bizi dena.
Kontinente guztietan bizi da, Australia eta Antartika izan ezik.

## Taxonomia

Hiru azpiespezie ditu:
* Podiceps nigricollis nigricollis, Europan, Asian eta ekialdeko Afrikan bizi dena.
* Podiceps nigricollis gurneyi, hegoaldeko Afrikan bizi dena.
* Podiceps nigricollis californicus, Amerikan bizi dena.

## Erreferentziak

* ↑ Fjeldsa, Jon (2004). The Grebes: Podicipedidae. Oxford: Oxford University Press. ISBN 0-19-850064-5
* Datuak: Q185183
* Multimedia: Podiceps nigricollis / Q185183
* Espezieak: Podiceps nigricollis
# Txilintxa

Txilintxa (Leucojum) Amaryllidaceae familiaren generoaren izena arrunta da. Bi espezie baino ez ditu: Leucojum vernum eta Leucojum aestivum hain zuzen ere..

## Erreferentziak

* ↑ Stevens, P.F.. (2001). Angiosperm Phylogeny Website: Asparagales: Amaryllidoideae. .

## Kanpo estekak

* Datuak: Q157511
* Multimedia: Leucojum / Q157511
* Espezieak: Leucojum
# Txilkov zaldi

Txilkov zaldia (errusieraz: chilkovskaya), Errusiako bertako zaldi arraza bat da. Bere tamaina zein gainontzeko ezaugarriengatik txilkov zaldia ponien sailkapen taldean sartzen da.
Arraza berri samarra da, Baikal eskualdearen inguruan garatuta izan da. Bertako arraza den bouriate poniaren garapenetik sortu da arraza hau. Arraza sortzeko bouriate poniak Thoroughbred zaldi ingeles zein errusiar Orlov trostalari zaldiekin gurutzatu zituzten.

## Erreferentziak

* ↑ (Ingelesez) Arrazari buruzko artikulua "The equinest" entziklopedian.

## Kanpo estekak

* Datuak: Q60848489
# Wakerley

Wakerley, Ingalaterrako erdialdean dagoen udalerri bat da, Northamptonshire konderrian.
* Datuak: Q2331531
* Multimedia: Wakerley / Q2331531
# Waking Ned

Waking Ned, AEBtan Waking Ned Devine (euskaraz "Ned Esnatuz" edota "Ned Devine Esnatuz") 1998ko Kirk Jones ingeles zinema zuzendariaren umorezko filma bat da. Protagonista nagusiak Ian Bannen, David Kelly eta Fionnula Flanagan aktoreak izan ziren.
Filma Irlandako fikziozko Tulaigh Mhór edo Tullamore herrian girotua dago, baina benetan Man uhartean filmatu zen. Amaierako unean nahiz kredituetan Liam Ó Maonlaí abeslariak The Parting Glass hiberno-eskoziar abestia abesten du.

## Argumentua

Oharra: Atal honek istorio osoa edo amaiera argitzen du.
Jackie O'Shea eta Michael Sullivan (Ian Bannen eta David Kelly) 52 biztanle besterik ez dituen Irlandako kostaldeko Tulagh Mhór udalerrian bizi diren bi lagun adindu dira, behinola herriko norbait Irlandako Loteria Nazionalaren zenbaki sariduna irabazi duela jakin dutelarik, Annie-ren (Fionnula Flanagan) laguntzaz sariduna nor ote den jakiten saiatuko dira. Amu gisa, oilaskoz osatutako afari bat sukaldatu eta susmagarrien zerrenda murriztu asmoz herritar guztiak afari horretara gonbidatuko dituzte, baina herritar bat ez da azalduko, hain zuzen ere, Ned Devine (Jimmy Keogh). Bi adiskideak afaria eramateko aitzakiaz Neden etxera doazenean barnean Ned hil berriaren gorpua topatuko dute, ustez Irlanda osoko loteriaren irabazle delakoaren zirraraz bihotzekoak jota zendua. Euren lagunaren heriotzarekin lurjota, Jackiek Nedek herritar guztiekin loteriaren saria banatu nahi duela amesten du, izan ere, Nedek ez baitu saria eskatuko luken senitarteko bakar bat ere. Arrazoi honengatik eta nahiz eta Annie aurka egon, O'Shea eta Sullivanek hilberriaren postua hartu eta handik gutxira herrira ailegatuko den loteria inspektorea (Adrian Robinson) engainatzen saiatuko dira.

## Aktoreak

* Ian Bannen: Jackie O'Shea.
* David Kelly: Michael Sullivan.
* Fionnula Flanagan: Annie O'Shea.
* Jimmy Keogh: Ned Devine.
* Eileen Dromey: Lizzie Quinn.
* Adrian Robinson: Loteria inspektorea.
* James Nesbitt: Finn.
* Susan Lynch: Maggie O'Toole.

## Kanpo estekak

* Waking Ned filmaren IMDBko fitxa irakurgai (Ingelesez)
* Datuak: Q1804855
# Wakita (Oklahoma)

Wakita Oklahomako herri bat da. Grant konderrian kokatua dago. 2010ean 344 biztanle zituen, 0,85 kilometro koadrotan banatuta.

## Ikus, gainera

* Grant konderria

## Kanpo estekak

* Datuak: Q1536990
# Wakeman udalerria, Huron konderria (Ohio)

Wakeman udalerria Ameriketako Estatu Batuetako Ohio estatuko udalerri bat da, Huron konderrian. Azken zentsuaren arabera 2.761 biztanle zituen, 25.3 milia karratu (66 km$^2$) eremuan.

## Ekonomia

2020ko zentsuaren arabera, Wakeman udalerriak 1017 etxebizitza zeuden. Per capita diru-sarrerak 27.867 estatubatuar dolar ziren.

## Kanpo estekak

* Datuak: Q7961125
* Multimedia: Wakeman Township, Huron County, Ohio / Q7961125
# Wakendorf II

Wakendorf II Alemaniako udalerria da. Schleswig-Holstein estatuan kokatuta dago, [[Segeberg (barrutia)|Segeberg]] barrutian. 2014an 1.360 biztanle zituen 12,8 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q549199
* Multimedia: Wakendorf II / Q549199
# Wakendorf I

Wakendorf I Alemaniako udalerria da. Schleswig-Holstein estatuan kokatuta dago, [[Segeberg (barrutia)|Segeberg]] barrutian. 2014an 431 biztanle zituen 5,34 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q554152
* Multimedia: Wakendorf I / Q554152
# Wakhan korridorea

Wakhan korridorea (paxtuneraz: واخان دهلېز‎ Wāxān Dahléz, persieraz: دالان واخان‎); Vakhan korridorea ere deitua) Afganistango Badakhxan probintziako korridore estu bat da. Pamir mendietan dago, honako muga hauek dituelarik: Tajikistan iparraldean, Pakistan hegoaldean eta Txina ekialdean. XIX. mendearen amaieran sortu zuen Britainiar Inperioak, Errusiari Indiara iristea eragozteko Joko Handian zehar. Historikoki, Wakhan eskualde garrantzitsua izan da milaka urtetan, bertan elkartzen baitira Erdialdeko Asiako mendebaldeko eta ekialdeko muturrak. Islama bertara heldu aurretik, Tibet eta Txinaren artean lehiatzen ziren eskualde hau bereganatzeko.
Korridoreak, biztanleria urria du, biztanle nagusi bezala, Wakhi herria eta kirgiz kopuru txiki bat. Bere ekialdeko muturrean, Wakhjir, Hindu Kush bidezko mendi pasabide bat da, bere punturik gorena 4.923 metrora duena, eta munduko mugako ordu diferentziarik handiena du: UTC+4:30 Afganistanen eta UTC+8 Txinan. Hemen, Txinarekin muga, munduko garaienen artean dago, eta pasabidea, urtean gutxienez bost hilabetez itxita dago, eta gainontzeko urtean, modu ez erregularrean irekitzen da.

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-17).

## Kanpo estekak

* Datuak: Q8285348
* Multimedia: Wakhan Corridor / Q8285348
# Wakiso (barrutia)

Wakiso Uganda erdialdeko barrutia da, Victoria aintziraren bazterrean kokaturik dagoena. Kampala, errepublikako hiriburua, zati batean inguratzen du. Bertan daude Ugandako hiri jendetsuenetako batzuk, hala nola, Nansana, Kira eta Makindye Ssabagabo.

## Erreferentziak

* ↑ National Population and Housing Census 2014 – Main Report. ubos.org (Noiz kontsultatua: 2019-06-23).

## Kanpo estekak

* Datuak: Q976848
* Multimedia: Wakiso District / Q976848
# Wakizashi

Wakizashia, shōtō bezala ere ezaguna, Japoniako ezpata labur tradizional bat da, 30 eta 60 zentimetro arteko luzera duena. (Kasurik laburrenean, ia tantōz hitz egin beharko litzateke, ganibet japoniar mota bat).
Bere forma, katana baten oso antzekoa da, ahoa, orohar, meheagoa den arren, eta, beraz, modu larriagoan zauri dezake babesik gabeko jopuntu bat. Samuraiek, sarri, biak eramaten zituzten, biei batera daishō izena emanez, literalki, "luzea eta laburra".
Wakizashia, hasiera batetik, samuraientzako defentsa arma gisa erabili zen, katana ez zutenean. Arlo honetan, tantōa ordeztu zuen, hasieran eta gerra zibiletan erabili izan zena. Samurai bat eraikin batean sartzen zenean, katana sarrera ondoan zegoen euskarri batean uzten zuen. Baina berarekin eraman zezakeen wakizashia uneoro, baita hurbil izan ere, lo zegoela, eraso bati aurre egiteko. Laburragoa eta erabilgarriagoa zenez, askoz egokiagoa zen toki itxietan defenditzeko, non, ia ziur, katana batekin egindako erasoa edo defentsak, haberen batekin, sabaiarekin edo altzariekin topo egingo zuen. Wakizashiak, beraz, egun pistolek indar armatuetan duten oso antzeko funtzioa zuten, eraginkorragoa zibilen edo paramilitareen artean borroka irekian baino.
Wakizashia, tenpluetan borrokatzeko ere erabiltzen zen, hauek, sabai baxukoak baitziren, baita seiza posturan borrokatzeko ere (belauniko oinak luzaturik).
Bere tamaina dela eta, ninjek ere erabiltzen zuten ninjatoaren ordez. Honek, tarteko postu bat du katana eta wakizashiaren artean.
Bere luzera dela eta, errazagoa zen zorrotik ateratzea, baita moztea ere.

## Kanpo estekak

* (Gaztelaniaz) Argentina Bujinkan Budo Taijutsu-Ninjutsu Dôjôa
* Datuak: Q221693
* Multimedia: Wakizashi / Q221693
# Weymouth (Eskozia Berria)

Weymouth Eskozia Berria kanadar probintziako Digby konderrian dagoen herria da.

## Kanpo estekak

* Datuak: Q3567587
* Multimedia: Weymouth, Nova Scotia / Q3567587
# Weyers Cave (Virginia)

Weyers Cave Ameriketako Estatu Batuetako erroldak esleitutako leku bat da. Augusta konderrian dago, Virginia estatuan. 2.700 biztanle ditu, 17,187526 kilometro koadroko azaleran banatuta.

## Ikus, gainera

* Augusta konderria

## Kanpo estekak

* Datuak: Q1374394
* Multimedia: Weyers Cave, Virginia / Q1374394
# Weyher in der Pfalz

Weyher in der Pfalz Alemaniako udalerria da. Renania-Palatinatua estatuan kokatuta dago, [[Südliche Weinstraße (barrutia)|Südliche Weinstraße]] barrutian. 2014an 573 biztanle zituen 5,16 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q564998
* Multimedia: Weyher in der Pfalz / Q564998
# Weyhausen

Weyhausen Alemaniako udalerria da. Saxonia Beherea estatuan kokatuta dago, [[Gifhorn barrutia|Gifhorn]] barrutian. 2014an 2.452 biztanle zituen 7,98 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q630716
* Multimedia: Weyhausen / Q630716
# Weyhe

Weyhe Alemaniako udalerria da. Saxonia Beherea estatuan kokatuta dago, [[Diepholz barrutia|Diepholz]] barrutian. 2014an 30.047 biztanle zituen 60,28 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q16125
* Multimedia: Weyhe / Q16125
# Weyerbusch

Weyerbusch Alemaniako udalerria da. Renania-Palatinatua estatuan kokatuta dago, [[Altenkirchen (barrutia)|Westerwaldeko Altenkirchen]] barrutian. 2014an 1.326 biztanle zituen 4,22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q553834
* Multimedia: Weyerbusch / Q553834
# Willem Einthoven

Willem Einthoven (Semarang, Ekialdeko Herbeheretar Indiak, 1860ko maiatzaren 21a - Leiden, 1927ko irailaren 29a) herbeheretar sendagilea izan zen. 1895ean asmatu zuen lehen elektrokardiograma praktikoa eta, horregatik, Medikuntzako Nobel Saria jaso zuen 1924an.
Bere aita, sendagilea zena, Willem ume bat zenean hil zen. Ama bere seme-alabekin itzuli zen Herbehereetara eta Utrechten kokatu zen. Medikuntza ikasi zuen Utrechteko Unibertsitatean eta Leidengo Unibertsitatean irakasle izan zen.
Elektrokardiogramari eta gaixotasun kardiobaskularrei buruzko ikerketez gain, akustika eta bihotzeko soinuak aztertu zituen.
* Datuak: Q189488
* Multimedia: Willem Einthoven / Q189488
# Willem Frederik Hermans

Willem Frederik Hermans (Amsterdam, 1921eko irailaren 1a - Utrecht, 1995eko apirilaren 27a) herbeheretar idazlea izan zen.
Olerkigintza, eleberriak, ipuinak, antzezlanak, saiakerak eta literatur kritika egin zituen. De Grote Drie, Hiru Handietako bat da, gerraosteko Herbehereetako hiru idazle garrantzitsuenetarikoa, Harry Mulisch eta Gerard Reverekin batera.

## Lan hautatuak

* Moedwil en misverstand (ipuinak, 1948)
* De tranen der acacia's (eleberria, 1949)
* Ik heb altijd gelijk (eleberria, 1951)
* Het behouden huis (eleberri laburra, 1951)
* Paranoia (ipuinak, 1953)
* Description et genèse des dépôts meubles de surface et du relief de l'Oesling (saiakera, 1955)
* De God Denkbaar Denkbaar De God (eleberria, 1956)
* Drie melodrama's (eleberria/ipuinak, 1957)
* Een landingspoging op Newfoundland (ipuinak, 1957)
* De donkere kamer van Damokles, eleberria, 1958)
* Nooit meer slapen, eleberria, 1966)
* Een wonderkind of een total loss (ipuinak, 1967)
* Herinneringen van een engelbewaarder (eleberria, 1971)
* Het evangelie van O. Dapper Dapper (eleberria, 1973)
* Onder professoren (eleberria, 1975)
* Filip's sonatine (istoria laburra, 1980)
* Uit talloos veel miljoenen (eleberria, 1981)
* Geijerstein's dynamiek' (istoria laburra, 1982)
* De zegelring (istoria laburra, 1984)
* Een heilige van de horlogerie (eleberria, 1987)
* Au pair (eleberria, 1989)
* De laatste roker (ipuinak, 1991)
* In de mist van het schimmenrijk (istoria laburra, 1993) edo Madelon in de mist van het schimmenrijk)
* Ruisend gruis (eleberria, 1995)

## Kanpo estekak

* Datuak: Q437771
* Multimedia: Willem Frederik Hermans / Q437771
# Willebrord Snel van Royen

Willebrord Snel van Royen (Leiden, 1580ko ekainaren 13a - Leiden, 1626ko urriaren 30a) Snellius bezala ere ezaguna, astronomo eta matematikari herbeheretar bat izan zen, bere izena daraman errefrakzioaren legeagatik ezaguna.
Lurraren tamainari buruzko aurkikuntza garrantzitsuak sartu eta Kalkuluari aplikatutako metodoan hobekuntzak egin zituen.
Leideneko unibertsitatean Zuzenbide ikasketak hasi arren, matematikengatik interes handia agertu zuen, bere ikasketetan ari zenean ere erakusten zuen diziplina. 1613an, bere aita Rudolph Snel (1546-1613 ordeztu zuen Leideneko unibertsitateko matematika irakasle bezala. 1615ean, triangelaketa bidez kalkulaturiko meridiano arku baten luzeraren adierazpenaren bidez Lurraren erradioa neurtzeko metodo berri bat ideiatu eta aurrera eraman zuen, geodesiaren sorreratzat hartzen den lana, bere idazlan Eratosthenes Batavus, sive de terræ ambitus vera quantitaean, 1617an argitaratua, erabilitako metodoa eta lortutako emaitza deskribatzen ditu (107,395 km gaur egungo 111ren aurrean). Gainera, Snel, matematikari bezala nabarmendu zen, antzinako jakitun greziarrek πren kalkulurako erabilitako metodoa hobetuz; 96 aldeko poligono batekin 7 emaitza zuzen lortu zituen, metodo klasikoekin, 2 baino lortu ez ziren bitartean. 1621ean, argiaren errefrakzioaren legea adierazi zuen, Christiaan Huygensen arabera, (Dioptrika 1703) Rene Descartesi aurreratuz, hasieran, aurkikuntza, azken honi eman zitzaiolarik 1637an argitaratuz.
Lurraren tamaina zehazteko bere lanez gain, Cyclometria sive de circuli dimensione (1621, eta Tiphys Batavus argitaratu zituen, nabigazioari buruzko tratatua non loxodromia aztertzen duen (1624); Coeli et siderum in eo errantium observationes Hassiacae (1618) Hesseeko William IV.a landgravearen behaketa astronomikoekin eta Villebrordi Snelli doctrinaæ triangulorum canoniæ libri quatuor (1627) bera hil ondoren argitaratutako trigonometriari buruzko tratatua.
Bere omenez, Ilargiko krater batek Snellius izena darama.
* Datuak: Q244152
* Multimedia: Willebrord Snellius / Q244152
# Willem Barents

Willem Barents (nederlanderaz Barentsz; Terschelling, Frisiar irlak (Herbehereak) 1550 – Zembla Berria, (Errusia, 1597ko ekainaren 20a) esploratzaile eta itsasgizon holandar bat izan zen, iparraldeko lurretara egin ziren lehen espedizioetako bateko buru.
1594ean Willemek Amsterdam utzi zuen bi itsasontzirekin iparraldeko itsas ibilbidea aurkitzeko Siberiaren iparraldetik eta Asiaren ekialdetik pasaz. Zembla Berriko ekialdeko kostara ailegatu zen eta iparraldera jarraitu zuen, ipar muturrera heldu zenean itzuli zen arte.
Hurrengo urtean, Willemek beste 7 itsasontziko flota bat gidatu zuen Siberiako kosten eta Vaigatx uhartearen artetik nabigatuz, baina gehiegi atzeratu zen itsaso irekia aurkitzen eta espedizio porrot bat izan zen. Hirugarren bidaiak ere porrot egin zuen eta berak bizia galdu zuen. Azken saiakera honetan bi itsasontzi eraman zituen Jan Rijp eta Jacob van Heemskerk kapitain zirelarik. Atera ziren egunean Bjørnøya eta Svalbard ikusi zituzten eta hemen bi itsasuntziak banandu egin ziren. Barentsena, Heemskerk buru zuena, izotzetan katiaturik geratu zen Zenbla Berriko iparraldea inguratzen hari zirela, tripulazioak negua irlan igaro behar izan zuelarik, non azkenean Barents bera hil zen.
Barentseko itsasoak, Barentsburg kokalekuak eta Barentsen Eskualdeak bere omenez daramate izena.
* Datuak: Q133060
* Multimedia: Willem Barentsz / Q133060
# Willem Blaeu

Willem Janszoon Blaeu (Uitgeest edo Alkmaar, 1571 – Amsterdam, 1638ko urriaren 21a) herbeheretar kartografo, atlas egile eta argaratzaikea izan zen.
Matematikaz eta astronomiaz interesatu zen eta Tycho Brahe astronomo daniarraren ikaslea izan zen. Gero instrumentuak eta lurbira-globoak egiten hasi zen, eta 1600. urtean P Cygni izar aldakorra aurkitu zuen.
Holandara itzulita ere mapak egin zituen, eta bere inprimategia zuenez, atlas moduan argitaratu zituen. 1633an Ekialdeko Indietako Herbeheretar Konpainiaren mapa-egile izendatu zuten. Bere inprimategian idazle eta historialari herbeheretarren lana argitaratu zuen.
Joan eta Cornelis semeekin lan egin zuen, eta haiek familiaren negozioarekin jarraitu zuten Willem hil ondoren.

## Lanak

* Aardglobe (1599)
* Hemelglobe (1603)
* Nieuw Graetboeck (1605)
* Nywe Paskaerte (1606)
* 't Licht der zeevaert (1608)
* Spieghel der Schrijfkonste (1609]
* "Nova et Accurata Totius Hollandiae Westfriesiaeq. Topographia, Descriptore Balthazaro Florentio a Berke[n]rode Batavo"
* Tafelen van de declinatie der Sonne (1623)
* Tafelen van de breedte van de opgang der Sonne
* Zeespiegel, inhoudende een korte onderwysinghe inde konst der zeevaert, en beschryvinghe der seen en kusten van de oostersche, noordsche, en westersche schipvaert (1624)
* Pascaarte van alle de zeecusten van Europa (1625)
* Tweevoudigh onderwijs van de Hemelsche en Aerdsche globen; het een na de meyning van Ptolemævs met een vasten aerdkloot; het ander na de natuerlijcke stelling van N. Copernicus met een loopenden aerdkloot Het boek, waarin het heliocentrische wereldbeeld werd uitgelegd aan de hand van globes werd in 1634 uit het Latijn vertaald door Maarten van den Hove die het gebruikte bij zijn onderwijs aan het Athenaeum Illustre.
* Atlantis Appendix (1630)
* Appendix Theatri ... et Atlantis ... (1631)
* Atlas (1634)
* Novus Atlas (1635)
* Theatrum Orbis Terrarum (1635)
* Toonneel des Aerdrycks (1635)
* Le Theatre du Monde (1635)
* Theatre du monde ou Nouvel Atlas (1638)

## Iruditegia

* 1602ko globoa
* 1630eko Europako mapa
* 1614ko Amerikako mapa

## Kanpo estekak

* Datuak: Q520327
* Multimedia: Willem Blaeu / Q520327
# Willem Drees

Willem Drees (Amsterdam, 1886ko uztailaren 5a - Haga, 1988ko maiatzaren 14a) Herbehereetako politikaria zen, 1948-1958 urteen artean Herbehereetako Lehen ministroa ere izan zen.

## Kanpo estekak

* Datuak: Q12769
* Multimedia: Willem Drees / Q12769